Бубрих, Дмитрий Владимирович

Дми́трий Влади́мирович Бу́брих (1890 иень медьковонь 25 чистэ, Ине-Петрань ош — 1949 иень сундерьковонь 30 чистэ, Ленинград ош) — советэнь кельсодый, профессор (1925), тонань доктор (1937), СССР-нь Тонань Академиясо аштиця-корреспондент (1946), ульнесь вейке зярыясто рузонь масторонь финнэнь-угрань тонавтнемань ушодыцякс. Содави эсь важодеманзо коряс: рузонь кельде, славянонь ды финнэнь-угрань кельтнень коряс, фольклоронь, прибалтикань-финнэнь раськеде, ванномань-историянь ды ареалонь лингвистикадо; ламо тонавтсь студентт ды ульнесь пек ёроков тонань ладямо тевтнесэ.

 Эрямопингезэ 
Чачсь рузонь келень ды словесностень тонавтыцянь — Владимир Фёдорович Бубрихень раськесэ Ине-Петрань ошсо.

1909 иестэ прядызе Ригасо аштиця Николай I-цень гимназиянть сырнень медаль марто ды поступась Ине-Петрань ошонь Университетс историянь ды филологиянь факультетэнь славянонь-рузонь отделенияс, конанть прядызе 1913 иестэ 1-це степенень диплом мартоБурлыкина М. И. Ученый-энциклопедист А. С. Сидоров: жизнь и творчество. — Сыктывкар, 2007. — С. 204..  1911 иестэ ульнесь арестовазь ды панезь Ине-Петрань ошсто студентэнь митингсэ улемань кисэ. Домкасто тонавтнесь славистика (А. А. Шахматов прявтонзо ветямо ало), 1920-це иетнень ушодомсто А. А. Шахматовань мереманзо коряс кармась тонавтнеме финнэнь-угрань кельть.

Ожоковонь революциядо мейле (1917) тонавтсь студентт московонь ды ине-петра ошонь тонавтнема таркава. 
1920—1922 иетнестэ тонавтсь Герцен лемсэ Петроградонь тонавтома институтсо, профессор (1921). 
1922 иестэ саезь тонавтсь Ленинградонь  университетсэ, 1925 иестэ саезь куломазонзо ульнесь Ленинградонь университетэнь финнэнь-угрань кафедрань прявтокс. (1927–1929) иетнестэ ульнесь угрань-финнэнь кельтнень профессорокс Московонь Университетэнь этнологиянь факультетсэ.

1934—1949 иетнестэ ветясь финнэнь-угрань сектор Марр лемстэ Келень ды арсемань Институтсо. Филологиянь наукань докторось (1937).

1932—1933 иетнестэ НКВДсь анокстась сонзэ арест кода "финнэнь националист" ломанень. Арестэсь ульнесь кардазь.

1937 иестэ саезь — карелэнь келень ды карелэнь литературань кафедрань прявт Карелэнь тонавтомань институтсо.

1938 иень даволковсто ульнесь арестовазь «советэнь каршо националистической тевень теемань» кувалт (руз.«антисоветская националистическая деятельность»), 
кода лияткак финнэнь-угрань келень содыдейть, ансяк сы иестэ чумозо ульнесь каявтозы ды нолдазь кудов.

Ине Ойнань шкане важодсь Петроской ошонь университетсэ, ульнесь эвакуациясо Сыктывкар ошсо.

1947—1949 иетнестэ — Карелэнь-финнэнь историянь, келень ды сёрмадомань институтонь прявт Петроской ошсо.

1948—1949 иетнестэ ютавтовсь тюрема космополитизм марто, сон таго ульнесь чумондозь марри айгемасонть аштицятнесэ, конатнень прявтокс аштесь Ф. П. Филин, идеологиянь «буржуазной контрабандань» кувалт, те айгемасонть аштесть Д.В.Бубрихень икеле шкань тонавтницянзо, саемга В. И. Алатырев.

Кулось инфарктто маринь келень коряс лекциянь ловномсто Ленинградонь университетсэ.

 Наукантень путовксозо 
Васенце важодеманзо ванныть рузонь кортавкстнэсэ, славянонь кельтнень исторической фонетикасо ды индоевропейской акцентологиясо. Секень марто
«Севернокашубская система ударения» (1924) книгазо идезь кода диссертация ды тензэ макссть покш питне Антуан Мейе. Н. С. Трубецкой сёрмадсь: те Бубрихень сёрмадовксось "невти гениень содавикс тешкст, сень лангс апак вано, што паряк не теориятнень савить кардамс»Письмо Н. С. Трубецкого Р. О. Якобсону от 10 марта 1925; см.: Письма и заметки Н. С. Трубецкого. Подготовлено к изданию Р. Якобсоном. — М.: «Языки русской культуры», 2004..

1920-це иетнень куншкасто кармась тонавтнеме ансяк финнэнь-угрань кельть (малава весемесэ кортась пек вадрясто); пурнась-ладясь зярыя якамот Карелияв, Мордовияв ды лиява, истяжо ламо вийть путсь финнэнь-угрань кафедрань теемас Россиява ды не кельсэ кортыцятнестэ специалистэнь анокстоманень. Явсь мель карелэнь, вепсань, ижорань, мордвань, удмуртонь, маринь, хантань ды мансинь сёрмадома лувтнэнь ладямонень. Се шкане ульнесть сёрмадозь карелэнь, эрзянь ды коминь грамматикатне, ваннозь финнэнь, удмуртонь, коминь ды лиянь финнэнь-угрань исторической фонетикась ды морфологиясь, истяжо сёрмадсьь «Калевала»нь лисьмапрядо.

Марр ладсо, Д.В.Бубрих явсь генетикань вейкетьксчинтень ламо мель, секень марто сонзэ ульнесть эсь, башка аштиця, арсемазо финнэнь-угрань вейсэндявксонть лангс. Арсеманзо кувалт финнэнь-угрань кельтнень лангс ареальной фактортнэ максть истямо жо покш влияния, кода генетикань.

 Арневть казнеть 
 Важодицянь Якстере раськекоцтонь орденось (руз.орден Трудового Красного Знамени) (10.06.1945)

 Прявт сёрмадовксонзо 
 Севернокашубская система ударения. Пгр, 1924.
 Финно-угорское языкознание в СССР // Финно-угорский сборник. — Л., 1928
 Карелы и карельский язык. М., 1932.
 Грамматика карельского языка. Петрозаводск, 1937 (также в книге Бубрих 2005).
 Эрзя-мордовская грамматика-минимум. Саранск, 1947.
 Историческая фонетика удмуртского языка (сравнительно с коми языком). Ижевск, 1948.
 Историческая фонетика финского-суоми языка. Петрозаводск, 1948 (также в книге Бубрих 2005).
 Грамматика литературного коми языка. Л., 1949.
 Историческая грамматика эрзянского языка. Саранск, 1953.
 Историческая морфология финского языка. М.-Л., 1955 (также в книге Бубрих 2005).
 Диалектологический атлас карельского языка. — Хельсинки, 1997 (в соавт.)
 Прибалтийско-финское языкознание: избранные труды. / Под ред. Г. М. Керта, Л. И. Сувиженко. СПб: СПбГУ, 2005.

 Топавтовкст 

 Сондензэ сёрмадовкстнэ 
 Дмитрий Владимирович Бубрих (1890—1949) // Известия Карело-Финского филиала Академии наук СССР. № 3. с. 89-91. 1949.
 Хямяляйнен М. М. Дмитрий Владимирович Бубрих // Труды Карельского филиала Академии наук СССР. Вып. 23. Прибалтийско-финское языкознание. Петрозаводск, 1961. С. 3-9.
 Дубровина З. М. Д. В. Бубрих как исследователь финно-угорских языков (К 70-летию со дня рождения) // Учёные записки ЛГУ. Сер. филологических наук. 1962. Вып. 63;
 Керт Г. М.. Дмитрий Владимирович Бубрих (1890—1949): Очерк жизни и деятельности. — Л., 1975. — 122 с.
 К 100-летию со дня рождения Д. В. Бубриха: сборник статей. — СПб.: Наука, 1992. — 128 с.: ил.
 Карелия: энциклопедия: в 3 т. / гл. ред. А. Ф. Титов. Т. 1: А — Й. — Петрозаводск: ИД «ПетроПресс», 2007. С. 182—400 с.: ил., карт. ISBN 978-5-8430-0123-0 (т. 1)

 Невткеть 
 Бубрих Дмитрий Владимирович (1890—1949), языковед, специалист в области финно-угорского языкознания; член-корреспондент АН СССР (1946) // ИС АРАН
 Автобиография 1934 г. 
 На портале Historia Linguisticae
 В энциклопедии «Кругосвет» 
 В биобиблиографическом словаре востоковедов
 Керт Г. М. Величие и трагедия таланта


Категория:СССР-нь ламо келеньсодыйть
Категория:СССР-нь фолькороньпурныйть
Категория:Уралистт
Категория:Келеньсодыйть